
L. 

«Noi P. Pavel Aron de Bistra, din mila s. c. Tutu- 
ror celor din numita Eparchia noastră, cinst. Protopopi, 
Preoților, leromon. Clericilor, așișderea şi tuturor mi- 
renilor pace ș. c. 

Fiindc prea Înălțata stăpînitoarea noastră k. crăia- 
sca Maria Teresia, ca o prea milostivă a noastră şi 
nespusă ctitoră, urmînd prea lăudata rinduială a prea 
iubitului .oarecînd marelui ctitorului nostru și Cesar 
Carol al şesălea, nu numai același aşezămînt despre 
partea Vlădiciei, a Mănăstirel şi a şcoalelor a le duce 
în sfîrșit a voit, ci încă și prin nouă orînduială s'a milo- 
stivit a ne porunci, cum cuprinzind din milostivă dă- 
ruire averile vlădicești şi mănăstireşti şi așezîndu-ne 
într'însele îndată cît va fi cu putință mai curînd să ne 
apucăm de deschiderea învățăturilor şi chivernisirea în- 
irînsele a celor lipsiţi, căreia împărătești porunci cu 
umilință supunindu-ne şi după putință ajutorindu-ne 
Domnul, a-i face destul cugetînd şi fiindcă începutul 
înțelepciunei este frica lui Dumnezeii, ca întru toate 
întiiti să poată învăţa cu fapta şi cu cuvintul mai ales 
în s. biserică, numitul ecclesiarh va avea grija cum 
toată rîndulala bisericească cu evlavie să se isprăvească. 

Lîngă acestea se va începe acum întiit pînă la alta 
a noastră rîndulală a se ceti, a se proceti și a se tilcui 
după vremea şi virsta celor lipsiţi: 

întiă : Dumnezeeștile zece porunci începind dimineţa 
îndată după s. Liturghie; 

a doua: se va ceti, proceti şi tiicui cele şepte dum- 
nezeești taine şi bisericeștile porunci cari se vor în- 
cepe la un cias după prinz; 

a treia: se vor dovedi şi se vor tilcui cele mai de 


lipsă ale credinţei cu tilcuirea și iarăși cu dovedirea 
din s. cărți adevărului s. uniri, a cărora învățătură 
iarăşi se va face dimineaţa îndată după s. Liturghie și 
la un cias după prînz; 

a patra: va fi luare de seamă şi îndreptare la ce- 
tirea, procelirea, scrierea şi tilcuirea limbilor şi ceva 
cunoştinţe a științelor care aşișderea va fi în vremile 
şi ciasurile mai sus însemnate. Lîngă toate acestea ne- 
încurmata şcoală de obște ce va fi tuturor de toată 
virsta, de cetanie, de cintare și de scrisoare, nici o 
plată dela ucenici așteptindu-se, numai într'însele care 
va vrea după rinduiala celui mai mare spre acea treabă 
pus să se chivernisească. 

Carele toate aşa fiind rînduite şi așezate pentru aceea 
am viut a le face în ştire şi la arătare tuturor, cum 
nu numai cei-ce vor fi datori a le cerceta şi după pu- 
tință a le învăţa, adecă care vor trage nădejde de su- 
fletească păstorie să le poată şi spre cuprinderea ace- 
lorași să se poată îndrepta, ci încă alți toți iubitori de 
spaşenie fiind vor cugeta a avea dintr'insele ceva cu- 
noştințe de lipsă să se poată îndrepta și în ce vreme 
a le cerceta, precum şi dorim tuturor cum într'insele 
chivernisindu-se să se deprindă şi cuprinzindu-le să 
le înveţe spre îndreptare a vieţei creştineşti și a do- 
bindi prin plinirea lor vieața de veci, care tuturor o 
poftim prin darut Domnului nostru Isus Chr. Dat Blaj 
1754 Oct. 21 zile». ii 

«Noi P. Pavel Aron de Bistra, din mila lui Dumnezeŭ 
şi a scaunului apostolic celor de legea grecească prin 
toată țeara Ardealului şi părților eï adause, Vlădicul 
Făgărașului etc. Cinstiţilor leromonachi dela mănăstirea 

sf. Treimi! din Blaj pace dela Domnul Christos şi spaşe- 
nie, iară dela noi blagoslovenie. 

De vreme-ce prea milostivul Dumnezeii cu nespusa 
rînduială a prea bogatei sale milostiviri; prin milosti 
virea iarăși a prea înălțatei stăpinitoarei noastre acum 
odată la mult dorita neamului şi bisericei adunare cît- 
tuşi de cît ne-aii împreunat, se cuvine, cum şi noi 
aşişderea vrînd cu fapta a răspunde chemărei noastre 
şi sfirșitului, cugetului iarăşi poftei şi porunce! prea 
milostivilor şi prea înălţaţilor ctitori şi aşişderea şi aş- 
teptărei neamului şi lipse! bisericei să ne îndemnăm 
spre cuprinderea acelora, prin carele să se plinească 
acele datorii ale noastre spre a căror mai de grabnică 
pornire şi plinire am socotit de lipsă a fi acum întiiă 
pînă la alia a noastră orîndulală, cum acestei însem- 
natei turme să se deschidă fintinile darurilor, adecă: 

Întiu: unul dintre fraţii eromonachi să înceapă a le 

gerea şi virsta ascultătorilor întru carele foarte cu soco- 
teală se va sîrgui a le dovedi cu bun temeiii adevărul 
s. uniri. Şi acestea aşişderea şi după prînz începînd va 
lungi sai va scurtaai vremea înțelepţeşte. 

Al 4-lea frate feromonach afară de aceea va avea 
grija de lipsa fraţilor despre trapezare, ca să nu fie 
scădere celor de lipsă în vremea sa. Va avea grija şi 
a tipografiei, ca să se poată face cărţi de cele de lipsă. 
Acestea mai sus însemnate, începindu-se precum s'a 
zis dimineaţa după Liturgie se pot iungi în vreme după 
lipsa şi folosul ascultătorilor şi iarăși pot să fie ceice 
vor asculta procetirea și tilcuirea poruncilor sfinte şi a 
s-lor taine, cu cel-ce vor asculta învățătura credinţei 
şi cunoștința adevăruiul unirei într'o casă saŭ într'o 
școală, rînduindu-se şi înțelegindu-se învățătorii, așa 
cum, cînd unul va eşi celalalt să între saŭ măcar și 
osebită casă sai şcoală fiecare cu a sa. 


Biajul. 


ceti şi a le proceti dumnezeeștile porunci dimineața 
după s. Liturgie indată, lungindu-se saŭ scurtîndu-se 
vremea după hpsa sai folosul ascultătorilor. Același 
ieromonach după prînz, să le procetească și tilcuiască 
cunoștințe de s. Taine: materia, forma, intenția, mini- 
strul şi iarăşi modul cum să se slujească și de Ja cine 
Ș. c. cu care prilej pot veni în socoteală şi în arătare 
și poruncile bisericeşfi. 

Al 2-lea teromonach să aibă grija limbilor cum care 
ar vrea, sati ceva cunoştinţe din începerea ceteniei saŭ 
cunoștința limbilor latinești şi ungurești sait ştiindu-le 
ar vrea a avea mal mare şi mai bună înţelegere, să 
poată întru acelea a avea deprinderi, chivernisire şi 
sporire încă şi spre ştiinţe păşire. Care iarăși trebue 
să se înceapă dimiaeața îndată după s. Liturgie; Iară 
după ameazi uu cias după prinz, înlungind iarăşi ori 
scurtind vremea după lipsa ori folosul ascultătorilor. 

Al 3-lea frate feromonach să aibă grije a proceti 
lipsiţilor şi setoşilor cunoștința credinţei, mai ales 

ele-ce sint de necesitate medii şi altele după înţele- 


Ear cei cu limbile vor trebui să aibă el-şi [deo- 
sebit una, din care eşind după rinduiala învățătorului 
săă, sai mal înainte de întrare, să poată intra şi in- 
văța la şcoala cea de obşte şi care ar fi de același 
vîrstă să poată întra şi la ascultarea dogmelor. Peste 
acestea şi învățătorii dogmelor și mal ales ispravnicul 
trapezeriei în vremea lor, cînd n'ar avea alți ascultători 
şi mai virtos în Dumineci şi sărbători vor putea pe 
rînd să facă, pe cit li-se va părea, creştineșii învăţă- 
turi în obşteasca şcoală. 

Lîngă carele toate părintele Gerontie si cinstitul pro- 
topop Săcădate, care vor învăţa în sinul preoţesc pe 
cei-ce le vor trebui, vor avea grije, cum pe cel-ce pen- 
tru multe trebi nisuesc aici să-i facă a întra la ascul- 
tarea învățăturilor; asemenea rîndul patrahirului să țină 
toți pe rind începînd de la Vecerne Sîmbătă seara şi 
pînă la alta Sîmbătă după Liturgie. lară s. Liturgie pe 
rînd vor sluji după istros şi în bisericuţă, ca şi aceea 
să nu rămiie fără slujbă şi preoţii fără jertfire. — Dat 
Blaj 1754 Oct.» 

În virtutea acestor două decrete, la care se 
adaugă încă un al treilea,! cele dintii inalte şcoale 
ale Romiînilor se deschid, inainte cu un veac şi jumă- 
tate, — la 21 Septembre vechii, 1754, — în Blaj. 

Din focul sfint, de a cărui lumină şi căldură 
se împărtăşiaii, pe vremuri numai zeii Olym- 
pului, şi mai apoi, din mila lui Promethei titanul, 
şi neamul muritorilor, a ajuns în sfirşit după atita 
amar de veacuri o scînteie luminoasă şi pe vatra 
uitată a umilului neam rominesc. 

La zarea ei slabă s'aii încălzit părinţii părin- 
ților noştri, la zarea ei licăritoare aŭ propovă- 
duit cei dintii dascăli, apostoli ai Romînizmu- 
lui, călugării mănăstirii din Blaj: cetanie, scri- 

lumina şi cu spiritul lor de jertfă masele stă- 
pînite de întuneric; azi munca e divizată, şi 
modeştii dacăli şi susținători ai școalelor Bla- 
jului, departe de a fi jaluzi pentru acest titlu de 
mărire, care odinăoară era singur al lor, vor 
tresări fericiți în faţa acestui progres spre lu- 
mină săvirşit cu puteri unite, vor tresări mîn- 
găiaţi în groapa lor umilă, supt paza unei simple 
cruci de piatră, de pe care urgia vremii a 
şters de mult pe «Aici odihneşte în Domnul.....» 
* 

La anul 1754 s'aă deschis două școale, una 
pentru pregătirea mai înaltă preoțească, din care 
s'a desvoltat cu timpul gimnaziul de astăzi, iar 


Teologia, catedrala şi gimnaziul romin din Blaj. 


soare şi cîntare, «nici o plată dela ucenici aş- 
teptîndu-se.» 

La zarea ei mingăitoare, urzitoarele posomo- 
rite aŭ aruncat caerul cernit, ca să dureze în 
sfirşit un fir mai trainic pentru viitorul unui 
neam menit pierzării. 

Zarea nehotăriti s'a încins în — flacări. Lu- 
mina lor indica răsăritul unui soare atît de în- 
tirziat. Şi după cum astri cerului îşi împrumută 
reciproc lumina, tot astfel s'aii aprins din dăr- 
nicia soarelui ce răsăria la Blaj atitea alte fo- 
culare încă, cari aveaă să-i fie fraţi de cruce 
în marea şi dificila operă a culturii naţionale. 

Era o vreme, cînd şcoalele Blajului săvirșiai 
singure această muncă titanică, pătrunzind cu 


1 Cf. Cipariu, «Acte și fragmente» pag. 217—220. 


cealaltă «şcoala obştească», pentru elementele 
cetiri] şi a scrierii, şcoala normală de azi. Nu- 
mărul elevilor ajunge chiar la început cifra 
de 300, cifră aproape duplicată în deceniile 
din urmă. La început se propunea religia, |. 
latină, (aceasta a fost totodată şi limba instruc- 
țiunii pînă în deceniul al 3-lea al veacului trecut) 
limba maghiară şi ceva istorie. 

Întâiul director al gimnaziului, Gregoriu Maior, 
episcopul de ma! tirziă, creiază fundaţiunea de 
pîne pentru 200 elevi. La 1773 şcoala se ridică 
la rangul de liceii cu 5 clase, conform planu- 
lui de învățămînt al vremii prevăzut în aşanu- ` 
mita «Ratio Educationis». Singuraticile clase 
purtait numele: principia, gramatica, syntaxis, 
rhetorica, poesia. 

La 1831 gimnaziul se completează în liceŭ 

după norma celui din Cluj, augmentîndu-se cu 
catedrele de istorie, algebră, geometrie, fizică şi 
chimie, pelingă cea de psihologie și logică. 
Episcopul Lemenyi (cel atit de falş apreţiat!) 
înființează la 1833 catedra de istorie universală 
în contra rescriptului guvernului din Cluj. La 
1850 gimnaziul se completează la VIII clase, 
în forma lui de astăzi, (cu modificările legii de 
instrucție a ministrului Trefort din 1883.) Mitro- 
politul Vancea, de pie aducere aminte, a jertfit 
sume enorme pentru ridicarea prestigiului şcoa- 
lelor la nivoul celorlalte şcoale medii din ţară, 
şi pentru îmbunătăţirea sorții profesorilor. Notăm 
încă noua aripă a institutului, la a cărei zidire 
publicul romînesc a contribuit cu 20,000 floreni, 
adecă cu aproape jumătate din suma ce se re- 
cerea spre acest scop. 

La ziua de Trei-sfinți 1854 s'a celebrat cu 
mare solemnitate centenarul înfiinţării şcoalelor 
şi cu acest prilej directorul de atunci al gim- 
naziului, Cipariii, rosteşte un prea frumos dis- 
curs festiv în faţa archiepiscopului Şuluţu.! Spa- 
țiul nu ne permite să dăm în întregime acest 
magistral discurs, dar nu ne putem reţinea de 
a nu reproduce măcar următorul pasaj referi- 
tor la călugării Bazilitani, cei dintii dascăli ai 
gimnaziului din Blaj: «Încă nici de tine pot să 
uit, în acest minut, cuvioasă societate a marelui 
Baziliă, căreia dela început fu încredințată soartea 
acestui institut. Măreaţă plantă, verde înflori- 
toare, care aşa curînd te-ai uscat; căci vermele 
împărecherii a ros la rădăcina ta şi tu te-ai 


1 |. Antonelli, «Breviarul istoric al școalelor», pag. 23 
şi urm. 

veştejit. Acest edificii destinat să fie azil celor 
ce numai religiunii şi ştiinţelor şi-aă închinat 
zilele lor, a rămas așa curind deşert de tine! 
O, şi cîtă speranţă avea în tine dieceza şi na- 
țiunea! O şi cîtă lipsă avea să rămii pînă în 
zilele noastre, — zile în cari spiritul s'a schim- 
bat cînd sacrificiile sînt așa de rari! Sacrificii 
pentru religiune, sacrificii pentru ştiinţe: baza 
societății şi baza culturii omeneşti. Tu te-ai 
stins, ci începutul faptei mînilor tale a rămas. 
Fie memoria ta binecuvîntată!» 
x 

Schițarea aceasta în fuga condeiului să nu 
ne fie spre împutare, cînd bine știm, că se află 
deja sub presă istoricul școalelor din Blaj. Răz- 
boiul civil din 1848—9 a fost un adevărat de- 
zastru pentru istoricul acestor şcoale, căci cu 
acest prilej a fost arsă şi împrăştiată archiva dim- 
preună cu biblioteca vechilor călugări. Prin ur- 
mare datele statistice pînă la 1850 sînt defec- 
tuoase, şi numai cu mari greutăți se vor putea 
întregi în parte măcar, din archiva țării, și alte 
izvoare. 

Şi pînă atunci şirele aceste vor tălmăci ad- 
mirația noastră sinceră pentru voi, părinţii su- 
fleteşti ai neamului nostru, dascălii iubiţi şi ne- 
uitaţi ai vremilor apuse. 

Voauă, ilustrii Archierei, cari ați ridicat aceste 
ziduri sfinte şi li-ați sustinut cu atitea nestirşite 
jertfe; voauă, dascăli ai neamului, cunoscuţi 
sai uitaţi cu desăvirşire; vouă umbre luminoase 
în zmerenia şi rivna voastră neîntreruptă — 
mărire şi închinare aducem ! 

A. Ciura. 


ta OS Ua SS) 


Se ea 


Și azi de-al reveni deodată 

Să mă iubești cum te-am iubit, 
Doar ura mea i-ar fi răsplată 
După ce ani am suferit. 


Te-ași măsura cu nepăsare 

Ca pe-un străin adus de vînt, 
Și fără nici o remuşcare 
Țl-ași pune crucea pe mormint. 


Maria Cunţan. 

CÎNTĂREȚILOR DE LA ORAŞ. 


Voi n'avcți flori, nici cintece, nici fluturi, 
Caci soarele în ţara voastră moare, 

Voi în deșert cerşiți pe-a voastră strună 
Din cerul sfint o rază să coboare. 

E frig la voi... Pitică-i strălucirea 
Cetăţilor cu turnul de aramă, 

Bieţi cintăreţi cu aripile frinte: 

În alte zări cuvintul meii vă chiamă... 


Veniţi, veniți să *ngenunchiem cu toţii: 
Pâmîntul negru-: vechiul nostru tată; 
La sînul lui să ridem şi să plîngem 
Cu sufletul şi inima curată. 

Să fim copiii iscusiţi ai firii, 

Să învăţăm din sfinta ei cîntare, 

Şi să asculte sufletele noastre 
Mult-înţeleapt'a firii îndrumare. 


Veniţi, veniţi în ciasul dimineții, 
Cînd supt clipirea bolții 'mbujorate 
Serbătoreşte-al învierii praznic 
Biserica de frunze *nrourate, 

Cînd umbre mor şi scapără lumina 
Din negură zburind biruitoare; 
Veniţi, veniţi să cad’ asupra noastră 
Hirotonirea razelor de soare. 


Să ne 'ntăriască cîntul şi lumina, 

Ce saltă 'n zori cind se porneşte plugul, 
Şi "n pieptul nost' s'adăpostim mîndria 
Livezilor ce-și mlădie belșugul. 

lar cînd amurgu 'n haina lui cernită 
Cărunţii brazi începe să 'nve;miînte, 

Noi să privim luceafărul uin zare 
Şi-atunci să zicem strunelor să cînte... 


Din freamătul dumbrăvii 'nlăcrămate», 
Din curcubeul zărilor albastre, 

Din şopotul izvoarelor de munte 

Să împ ătim noi cînte:ele noastre, 
Şi trăsnetul ce infioară bolta, 

Cind fulgere potrivnice se 'ncaier”, 
Şi mugetul înfricoşat al apei 

Să fere.e al strunei noastre vaier. 


Să piară umbra zidurilor negre 

Ce 'ntunecă cîntarea noastră sfintă, 
Curatul chip al furmecelor firii 

Să scîntcie cînd glasul nost cuvintă. 
Căci Dumnezeul neamurilor toate 

Sub strălucirea mîndrei bolți albastre, 
În codrii verzi şi 'n cimpuri de mătasă 
A sămănat nădejda vieţii noastre... 


Octavian Goga. 

Și noi sîntem copii iubiţi ai firii! 
Dar de atit noroc n'avurăm parte. 
Noi nu vedem un răsărit de soare: 
De cer, șir de palate ne desparte; 
Pe jos e piatră, nu covor de iarbă, 
lar pomii în zadar lumină cată. 

Se vede printre-acoperişuri cerul 
Ca o hlamid” albastră sfişiată. 


Dar cînd scăpăm din umedele ziduri 
Ca dintr'o peşteră, atunci mărirea 
Strălucitoarci lumi ne ameţește... 

Să vezi cu drag ce ue p'imeşte firea! 
Te-a alintat pe tine-o tinereţă, 

Dar cînd înstrăinaţii vin acasă, 
Pudoabele şi le arată toate 

Ca s'o vedem tot bună şi frumoasă. 


O Doamne, de-ai vedea ce veselie! 
Cum şopotă pădurea cea tăcută, 

Cum ne zimbesc din luger flori de spumă 
Şi ramuri cum se 'nchin' de ne sărută! 
Natura-și chiamă cîntăreţii cu-aripi: 

O oaste 'ntreagă 'n calea noastră scoate. 
— Ce fericit eşti tu! De-atita vreme 

Ai învățat cîntările lor toate! 


leșind în cîmp, ne'mbibă de lumină 

Un diamant scpărător — căci, frate, 

Şi pentru noi e soare 'n țara noastră — 
Pe rîuri curg comori de nestimate... 

lar noi, sorbind cu poftă sânătatea, 
N'avem rigaz să ne gindim la liră; 

În sufletu-ne "nviorat cu 'ncetul 

Lumina caldă, sfintă, se prefiră. 


Şi cînd orașul iar ne chiamă ’n umbră, 
Pe mama noastră o sărutăm pe frunte, 
Ne 'mtoarcem întăriţi spre-o nouă muncă, 
Spre-orașul trist, spre grijile mărunte. 

Ah, ţie maica îţi deschide braţul, 

Te 'ndeamnă blind mîhnirea s'o înlături, 
lar noi luptăm, dar nu cu teama "m suflet, 
Ci Iniştiți: e mama noastră-alături... 


Și ciîte-odat'o rătăcită rază 

Comoara de-amintiri în noi învie, 
Căci ziua de cerească desfătare 
Râmas'a ’n noi puternică şi vie. 

Adinc uimit e sufletul... Năvala.- 

De ginduri abia poate să se 'nşire, 

Şi ritmul uni inimi bate 'n versuri. 
Atunci cintăm ... ce-am învăţat în fire. 


G. Vilsan. 

PREMIUL „LUCEAFĂRULUI“. 


II. 
In ajunul despărțirii. 


Însîngerat scapătă soarele după munţii aco- 
periți cu omăt, ale căror creştete scîntee în lumina 
asfinţitului de par’ aprinse, şi însîngerat pare 
şi Someşul ce viîjie asurzitor pe scocurile morilor 
de apă. Aerul de sară e recoros, curat şi pe toată 
valea se'npinzesc umbre, ce curg dinspre munţi 
şi înhobotează ţarinile arse şi ingălbinite de 
suflarea toamnei. În zare ard focuri vioaie, prin 
apropiere vitele culcate rumegă lîngă care. — 
Clingăte de clopoței şi sunete leginate de tă- 
lăngi picură din vreme "n vreme în liniştea sfintă 
a serii: se urcă viile la stînă. Întrun loc al rîu- 
lui, unde malul nu e pripuriu, adapă băieţandrii 
Şi flăcăii vitele. Un băietan cu traista d'a şoldu 
şi răzimat în bită se uită gînditor pe cursul 
apei la vale, ca şi cum ar asculta ceva. De- 
undeva de departe, aduce boarea, ce s'a stîrn t, 
sunete tremurătoare de clopote, ce par! că pling 
şi rîd de drag și voie bună. E atita sfințenie 
în sunetele acestea depărtate, ce desmiardă ae- 
rul limpede al înserării. .. Băietanul îşi ia că- 
ciula de pe cap şi-şi face cruce încetul şi cu 
zmerenie, apoi porneşte cu ceialalți vitele în 
spre sat, stripînd la ele sai şuerind pe apucate 
un cîntec. În urma lor vine cu caru "'ncărcat 
din țarină Nicoară a Corbului, pocnind din biciii 
pelîngă boi. Pe ulițele satului se zăresc pilcuri 
de bărbaţi şi femei bătrîne, ce stai la sfat, 
cu mîinile subsuoară. Fete cu cofele pline de 
apă vin, legînindu-se în o parte şi alta, de'a 
fintînă şi zărind băietanii de departe, lasă co- 
fele jos şi aşază testimelui ori floarea la urechie 
şi le daŭ: «Bună seara!» Cîrduri de băieţi se 
joacă cît ține ulița de lungă şi hărățesc printre 


garduri cînii. 
* 


Vasile Corbu sta cu plosca'ntr'o mînă şi în 
celalaltă cu glăjuța, cinstind la cumătru-săii 
Toader din Corneşti: 

2 — Binea-i venit la noi, cumetre ! 

— Bine vam găsit! — şi Vasile dă glăjuţa 
peste cap, apoi o umple iarăşi pentru cumătru 
său. 

— Ce gindeai, c'o să scapi de mine? Se 
vede că ne-ai urit, de vreme ce trecînd prin 
sat, nu voiai să dai ochi cu noi. la-l şi pe ăsta, 
numai de «bine». 

lese şi moşneagul, tata lui Vasile din casă, 
și sănătăţile încep a curge din noŭ. 

— Da cumătra, de ce nu iese din casă? 

— Ea-i învăluită cu lucrul prin casă, că doară 


vrea să-l pornească pe Nicoară, mîne la cătane, 
auzi-o, cum să boceşte. Îi îngrijorată de dinsul, 
că par că noi n'am cătănit prin fundul lumii, 
și totuşi ne-am întors acasă. 

Și bine zice Vasile, că cumătra e învăluită 
cu lucrul, căci biata par’ că e buimăcită de cap, 
şi plozii ceia o năcăjesc, ţinîndu-se de dinsa, 
ca scaiui de oaie. Noroc că i-au sărit într'ajutor 
copilele soru-sa şi printre ele alte vr'o cîteva 
fete din sat, căci altfel n'ar scoate-o la capăt. 
Ele se'nvirt prin casă după treburi mai mărunte, 
soacră-sa păzeşte focu 'n cuptor, iar lelea Ioana 
îi aşază lui Nicoară cămeșile şi cele trebuin- 
cioase într'o lădiţă, şi cînd împătură cîte-o că- 
maşe răsună casa de bocetele ei: 

— Dragu mamii, puiul mamii, cum ne lasă 
Şi se duce între străini, cine ştie, poate în fun- 
dul lumii. S'o fi ars și mîncat focul cătănia 
aceia, să nu-mi fi ars inima şi așa friptă. Vor 
rămînea boii neadăpaţi, va rugini coasa în cui, 
şi-or părăgini ogoarele, căci cît a fost acasă, 
el era și'n deal şi 'n vale. 

Fetele-şi şterg şi ele ochii cu colţul testime- 
lului, dară nu pentru că remîn ogoarele pără- 
ginite în urma lui Nicoară, ci de altă ceva. 
Biata mamă răscoleşte printre lăicere şi scoate 
un şomoltoc legat în patru noduri, desnoadă 
nodurile şi pune paralele numărate între căme- 
şile fectoru-săii, suspinînd cu amar. Par’ că 
vede pe Nicoară, cum o să-l petreacă mîne fetele 
şi flăcăii pînă ’n deal la cruce. Şi-or să cînte 
ceterașii aşa de jalnic, şi satu ’ntreg a plînge, 
flăcăii cuprinşi de după cap, iar fetele cu nă- 
frămile la ochi. Bieţii flăcăi ce pleacă la cătane, 
sor uita albi la față de jale înapoi cătră sat, 
unii-or plînge sărutîndu-se cu neamurile şi dră- 
guţele lor, alții-or chiui, de-or clocoti văile... 

Scîi:rţi, — se deschide poarta, şi Nicoară intră 
cu caru "'ncărcat în ogradă. Trage caru 'n şură 
şi desjugînd boii îi duce 'n grajd la fin, şi apoi 
merge la cumătru-săii de-i sărută mîna. Cinii 
mîraie în lanț. Pe drum trece părintele Irimie, 
răzimat în cîrjă. 

— Noroc bun, fiilor! 

— Mulţumim d-tale părinte, ia'n poftim mai 
aproape. 

Părintele intră în ogradă, dă mîna să i-o să- 
rute cei de față, apoi să pune pe prispa aşter- 
nută cu un lăicer adus în grabă de lelea loana. 
Se 'ntreabă toți de sănătate şi păharele fac 
roată prin prejur. Li-se desleagă limba la toți, 
mai ales părintele e deschis la vorbă ca rar cînd. 

— Multe fete or s* ofteze după Nicoară, căci 
așa-i fiecare cînd e tînăr, mă ştii eŭ pe mine, 
păcatele mele, — şi părintele se înduioșează 

— hei vremuri, vremuri cum ați trecut! Era bre 
într'o vară, cam pe vremea Sîn-Petrului şi ve- 
niam dela școli. Şi cine gîndiți că m'aştepta la 
şipotul din deal? ... Numai eŭ ştii singur... 
Și subțire, de s'o fringi în mînă nu alt eva. Şi 
apoi sara acasă numai ce văd că-mi spune mama 
încet la urechie: «Deseară te-aşteaptă cineva la 
fintina morarului . ..» şi cum aŭ trecut toate 
— părintele oftează din greii. Ceialalţi tac. nu 
zic nimică. Din casă ies tocmai atunci doi co- 
pilaşi dr? guţi, unul de vr'o trei, iar celalalt de 
vro 5 ani. 

— Sărutaţi mîna la moș popa! 

Micuţii i-o sărută pe rînd. Părintelui i-se făcu 
numai cald la inimă. Patima cea mai mare a 
lui era să bucure pe cei mici. 

— Ce să vă deie moş-popa bun? — Și el 
scotoceşte prin buzunare unde găseşte doi co- 
vrigi. Băieţii intind mînile. 

— Stăi, da știi tu «Tatăl nostru, mă, — se 
îndreaptă părintele cătră cel maimărişor; copi- 
lul tace, insă covrigul îl ispit: şte. 

— Ştiu, — răspunde apoi ruşinat. 

— lan zi-mi-l! 

Micuţul închide ochii, încleştează pumnii şi 
începe a măcina Tatăl nostru pe nerăs“flate, în 
vremea ce cel mai mic se uită la părintele cu 
un deget în gură. Părintele i sărută pe amîndoi 


în obraji. 
— Placu-i lui moş popa flăcăii. Şi moş popa 
a avut aşa un flăcăă ca voi, — şi el oftează, 


apoi îşi i-a cîrja şi se îndreptează spre casă. 

Cu mult înaintea lui însă a ieşit Nicoari pe 
poartă, mergind spre casa părintelui leremie, 
încotro | mîna dorul. Pe drum întîlneşte o roată 
de fete, ce s'aii strîns la povești în jurul unei 
fîntîni. Cum îl zăresc pun mîna pe cofele cu 
apă, ca şi cum ar vrea să pornească, însă nici 
una nu se mişcă din loc. El le dă bună sara 
şi le întreabă, ce fac acolo ? 

— Scoatem apă, ca fiind cuiva sete să-i dăm 
să beie; numai să fie detreabă, se'nţelege! — i 
răspunde o şireată. 

— Da n'aţi pus nimica în cofiţe? 

— Numai: 


«Busuioc şi măgheran, 
Ca să poţi boli un an.» 


şi toate chicotesc, ascunzindu-se fie care după 

spatele alteia. Nicoara clătină din cap şi porni 

pe drum la Lina, fata popii, şue:înd încet o doină. 
* 


Casa bârinească a părintelui leremie e im- 
prajmuită de nuci bătrîni şi scorburoși, ce-şi 
scutură frunzele galbene asupra ei. C:idacul e 
acoperit de viță sălbatică, ce-și țese ițele de jos 
pînă la streşina vintuită. E o linişte das virşită 
pe vremea asta în casa preuțească. Părintele 

încă n'a venit din sat, şi mama-preuteasă stă 
dimpreună cu fată-sa i e'ntuneric. Bătrina șede 
pe pat, răzimată de părete şi cu mîinile în poale pe 
genunchi. La lumi':a gălbuie a candelei ce sfi ăie, 
se vede fața-i brăzdată de furiunile vremii, în- 
veselită de un zimbet blînd. Cine ştie ce gîn- 
duri o frămîntă, poate o fură amintirile dragi 
din tinereţe, sai uit ndu-se |: odorul «ei, i 
creşte inima. Cite-odată stă așa nemişcată, cu 
capu! într'o parte, sorbind-o pe Lina. ce stă la 
fereastă, cu priviri atît de calde și pline de 
bunătate, de-ți moare inima. fără să vrei. Lina 
priveşte vag în depărtare printre crengile bătute 
de mâghe:an verde ce-şi iroseşte mirosul îmbă- 
tător prin odaie. Ea urmăreşte aşa în neştire 
frunzele, ce cad tremurînd de pe copacii ne- 
mişcați ; și ascultă dusă pe gînduri la foş- 
netul de frunze uscate. Pe uliţă se aud glasuri, 
rîsete năbuşite, ce se pierd apoi; însă un șuer 
de voinic o face să tresară. Cunoaşte cintecul 
Şi ştie cine-l şueră. Ar vrea să nu-l audă şi 
totuşi ar dori să-l asculte aşa cu inimă plină, 
dornică, ciasuri întregi. Inima-l zvicneşte furtu- 
nos fără să ştie de ce, şi-o cuprind cînd căl- 
duri ameţitoare, cînd fiori reci. 

— Să fie Nicoară? — se întreabă ea. 

Lina scoate capul printre măghierani, dar îl 
ascunde repede. căci îl zărise pe Nicoară la 
poartă răzimat în bită, cu pălăria. pe-o urechie 
Şi uitindu-se la fereasta ei. Repede aruncă o 
privire spre maicâ-sa să vadă, ori de-a văzut 
ea mişcarea ei, şi-apoi s'o întrebe, ce-i cu dînsa 
de-i ard obrajii ca pară focului şi nu-și află loc. 
Dar bătrina adormise cu minile în poală. Ce 
să facă? Să iasă afară nu cutează, să steie în 
casă, nu poate, căci un neastimpăr ciudat o 
trimite la poartă. 

Şi adecă de ce să nu iasă? N'a mai ieşit ea 
la p'rlaz, cînd o mai aștepta cineva, şi-apoi ce 
a fost? Nimica întreagă. Da. dar acesta-i Ni- 
coară, şi cum stă el de ciudat cu pălăria pe o 
urechie, răzimat în biti şi cu fluerul sub curea! 
Nu, el nu-i ca ceialalţi flăcăi, el e altfel. Par 
că are frică de el, şi par’ că tot ar merge aș: 
la portiță, să se facă că se uită pe drum și să-i 
deie bună seara. Tocmai acuma răgesc cele 
două vaci ca să fie lăsate în ogradă. Sa mai 
pomenit să lase ea vacile la poartă singure şi 
să nu le deie drumul? Şi iute la poartă s'o 
deschidă. — De-o fi s'o 'ntrebe Nicoară, ştie ea 
ce-o să-i răspundă. 

Cînd colo îl vede pe Nicoară răzimat de pir- 
laz, aşa cam în umbră, si indu-se să-şi ţie risul. 

— Bună seara, Lino! — rideel şiretul, dîn- 
du-și pălăria pe ceafă. — De ce laşi vaci'e să 
ragă la poartă? 

— D... d... dacă maŭ stat mult, — răspunde 
ea cu jumătate de gură, şi-şi muşcă buzule-de 
ciudă, că nu poate să vorbească cum a gîndit 

mai "nainte. Amîndoi stai o bucată bună de 
vreme, uitindu-se unul la altul, el privind-o 
pe dinsa, cît de frumos o prind cămașa fcu 
flori şi măgheranul dela ureche, ea uitindu-se 
la dînsul, cum e răzimat în bită, cu pălăria 
plină de flori pe-o ureche şi cu picioarele în- 


crucișate peste-olaltă. — Nu el e altfeliii, nu-i 
ca ceialaiți. — Dar cînd colo, tot el mai cu- 
rajos : 


— Uită-te, Lino, cît de frumos răsare 'n 
astă sară luna. 

— Că bine zici, iată şi lueeafărul de seară. 
Doamne ce mindru e! 

— „Lino, să m'aştepţi în astă seară la pîrlaz, 
ceva mai tîrziu, cam să-ți spun ceva. Sara 
bună. 

— Voie bună. 

Ca un vînt se repezi Lina °n fundul o- 
grăzii, nu ştia ce-i cu dinsa, simția că se 'năduşă 
pare că de moarte, aşa-i bătea inima în piept. 


* 


Întrun tirzii iese Lina din casă tiptil, ca să 
n'o simţească bătrinii. Luna luminează deasu- 
pra creştetelor albăstrii ale munţilor, şi razele 
ei tremură în vale pe valurile Someșului, 
unde vuesc surd, înfundat morile de apă în li- 
niștea nopţii. Nici un vînt nu suflă 'n frunzele 
'ngălbinite ale copacilor. Ici şi colo la cîte-o 
casă singuratică clipesc lumini slabe, cari se 
stîng în restîmpuri. Lina iese la pîrleaz, arun- 
cîndu-şi ochii pe drum, dar nu vede pe nime, 
doară numai umbrele caselor şi-ale plopilor ce 
tremură. Ea se razimă cu coatele de pirleaz şi 
aşteaptă, aşteaptă, pînă ce i se urește. Şi cît 
de grei trece vremea, cînd aştepţi pe cel de 
care-ţi este drag să stai cu el de vorbă, şi nu 
mai vine. Ceasurile-ţi par ani întregi şi pămîn- 
tu-ți arde sub picioare. Şin această singură- 
tate, cînd toată lumea doarme și numai tu stai 
singură cu tine de vorbă, te fură fără să vrei 
gîndurile, îţi vin în minte întîmplări dragi, ce 
le-ai trăit odată, şi tu le depeni iarăşi în min- 
tea ta obosită. Că adecă de ce a cerut Nicoară 
tocmai dela dînsa crenguța de măgheran să o 
puie 'n pălărie, pe cînd ea mergea cu celelalte 
fete la joc? Că şi ele aveai măgheran ba 
încă mai mult, pe cînd ea numai o crenguţă. 
A cerut-o şi i-a dat-o, şi de-ar mai fi avut şi 
pe-acela l-ar fi dat de ar fi cerut. Şi cum la 
joc a jucat numai cu dinsa! Apoi venind acasă, 
i-a spus miîne-sa tot, plină de bucurie neînţe- 
leasă: de crenguţa de măgheran, de joc și cum 
a petrecut-o el. De-a mai cere, i-a da, căci a 
cerut aşa de frumos: — «Lino, dă-mi crenguţa 
ceia, să mi-o pun în pălărie să nu fiù de ri- 
sul fetelor!» Mă-sa s'a uitat aşa de blînd la 
dînsa și-a zimbit. De ce-a zîmbit oare? Dar 
mare vreme să-şi răspundă, căci simte că-i 

pune cineva pe neaşteptate mîna pe ochi. Dă 
să scape, dar nu poate. 

— Ghici, Lino, cine-i? s'aude-un glas cuno- 
scut. Era Nicoară. Ea-și şcuipeşte 'n sîn cu 
spaimă şi tot odată rizînd. 

— Cum m'ai spăriat! 

— Aştepţi de mult? Ea-i răspunde: — De 
vrun ceas, — şi 'ncepe să rîdă, şi ridea, rîdea, 
de i se scutura cămaşa pe dinsa. Mult se 
ciudea ea, de ce na auzit, cînd a venit el. 
Aŭ mers apoi în cerdac şi sai pus pe laiţă. 
Luna bătea 'nlăuntru printre crengile viței săl- 
batice. El şedea alăturea de ea pe laiță şi-o 
sorbia cu privirea: — Să ştie cîte de frumoasă! 
— Ea pierde sfiala şi-l întreabă cîte de toate, 
ca un copil mic. Pune mîna la brîul lui, îi 
scoate fluerul și numără borțile, apoi se minună 
de crestăturile de pe el. Și farăși ride, aducîn- 
du-și aminte, cum a fost prinsă. Pe urmă îi 
aşează măgheranul în pălărie, punindu-l cam 


plecat într'o parte, că — așa-i mai bine; — 
sai îi dă într'o parte pletele, ce-i pică pe ochi, 
— că altfel nu vede. — Nicoară şiretul stă ne- 


mişcat, ca țintuit pe laviţă, lăsindu-o să-și facă 
gustul ei nevinovat. 

— Acuma, Lină, te 'nvăț şi eŭ ceva. Mal 
întii să-ţi îndrept mărgelele, că — nu dau 
bine. — Şi el ridică mîna, s'o puie la mărgele, 
însă n'o duce la mărgele, ci la biîrbie, rădi- 
cînd-o puțin în sus: — Stăi aşa! 

— lacă staă, — zice rizînd. 

— Acuma razimă-ți capul de mîna mea stingă. 


— Ei bine. 

— Şi  deschizind puţin buzele,  închi- 
de-ți ochii tare, tare. — Ce-a urmat, vă 
puteţi închipui. Ea sări ca un şerpe din bra- 
tele lui: — Ce-i asta? — Te-am învățat cum 
se sărută! — Ştrengariule! — şi iar ridea, de 
i se scutura cămaşa pe diînsa. — Stăi să văd 


acuma, n'am uitat? — şi ea 'ncepu iarăşi po- 
vestea de la 'nceput, însă nu putea să se 'mpace 
cu mustețele. La urmă tot s'aŭ împăcat. Cu- 
prinşi pe după cap staii aşa multă vreme, şop- 
tindu-şi la ureche cuvinte poznaşe, de cari 
rid pe "'nfundate. — Gici bădiţă, ce-am în 
sîn? — Lasă-mă să caut! — Hei, ștrengariule, 
te ştiti eŭ! Nu se poate! — Dar el totuşi a 
putut şi i-a scos din sîn două mere mari şi 
rumene. Ea se preface, că scînceşte: — Dă- 
mi-le "'napoi, că te spun mamei. — Dă-mi 
plată! — Ce felii ? — Pentr'un măr, două guri. 
şi dacă gurile-or fi dulci, ţi-l daŭ şi pe celalalt. 
— Dar nu mai mult pe două, că ţi-ai găsit 
beleua, — dice ea prefăcindu-secă plinge. Ni- 
coar'a luat pîn’ ce-a perdut răbușul, şi merele 
tot nu le-a dat înapoi. În fundul grădinilor 
cîntă cineva din frunză, apoi un glas de fată 
mare tremură în liniştea nopții: 

Cită boală-i pe sub lună 
Nu-i ca dorul de nebună, 
Cită boală-i pe sub soare 
Nu-l ca dorul de-arzătoare... 


Apoi urmează cîtăva vreme o tăcere adînc . 
Nicoară şi Lina staă îmbrăţişaţi, gură la gură, 
obraz lingă obraz, neindrăznind să scoată o 
vorbă. ÎI frige obrazul ei de foc şi-l gidile o 
șuviță de păr, ce-i alunecase Linei pe față. Din 
celalalt capăt al satului s'aud slab cintece de 
vioară și fluerături de trişcă, pintre cari tresar 
sdrîngăniri de cobză: zumba. zumba, zumba. 
Chiote vesele, strigăte si cîntece din gură fa: 
să clocotească văile. Sînt feciori, ce-aii să mearg! 
mîne la cătane. Sfioase ies pe la portițe fete, 
a căror umbră se deseamnă lung în lumina 
lunei, şi se uită pe drum, apoi s'ascund după 
pîrlaz. Lina cu Nicoară ies și ei la piîrleaz. Luna-i 
sus şi ei trebue să se despărțească. Ea ar vrea 
să zică ceva, însă nu poate. În fine totuşi se 
birue pe sine: — Uită-te bădiță, îți daŭ dacă 
vrei năframa asta cu flori de m?tasă. O am 
dela mama și ea o are dela bunica mea. S'o 
ţii, că-i cu noroc. Vai! de m'ar şti mama! 

— Şi la despărţire ce-mi mai dai? 

— N'aţi gura! 

— Numai una? 

— a-ţi, cît îți place! ' 

— Şi-acum una peste poartă, căci luna sfin- 
teşte "ndată, ştii ca'n cîntec: 


Dragă mi-i leliţa "naltă 
Că-mi dă gura peste poartă. - 


— Aşa. 

— Noapte bună! 

— Voie bună! 

Lina răzimată de pîrlaz priveşte dornic în 
urma lui, pîn’ ce-l pierde din ochi. Luna se 
pleca spre-asfinţit. însă ea sta tot acolo. Și 
era o tăcere așa de mare, sfintă: dormiaă şi 
apele şi vintul, iar copacii stăteaii drepți încre- 
meniţi in pulberea razelor de lună. In vale pe 
Someș aŭ amuţit morile, liniştea e stăpînă peste 
toate, numai in răstimpuri, cind şi cind o boare 
pribeagă face frunzele să foşnească domol, saii 
cornul străjerilor trimbiţă încetişor in depă'tatele 
capete ale satului. Aşa de sfios şi tremurător 
răsună buciumul în această linişte dumnezeca- 
scă, ca o rugăciune a nopții... Şi Lina stă tot 
la poartă... 


A O A A 


ANONIMII. 


Voi toți cari îndrăgiţi de ochii viorei ai Pal- 
las Athenei ori ai altei zeițe mai puţin severe, 
aţi încercat a pune pe hirtie frămîntările minţei 
voastre; voi cari aţi trecut cu izbîndă fiorii 
primului volum (aici autorul își înclină capul cu 
significativă reverință !); voi, cari aţi lăsat în 
urma voastră volume multe şi aţi binemeritat 
de a fi amintiți în trei scurte şire ale «Enciclo- 
pediei Romîne» (aici autorul se pleacă mai adînc); 
Ilustrităţile Voastre, cari .vă înduraţi prea gra- 
țios a ocupa un stal binemeritat în secţiunile 
noastre ştiinţifico-literare ori în Academie (au- 
torul se proşterne în țărină !) şi voi în sfîrşit, 
autori iubiţi, cari v'aţi mutat dela noi cu trupul 
şi nu ne mai întovărăşiţi decît în manualele de 
literatură sati — rari nantes— sub masca sombră 
a bronzului saii marmorii. binevoiţi a ve reîn- 
toarce cu autorul la întiiele voastre începuturi 
de nemurire. 

Zic «întiiele începuturi» fără să comit tauto- 
logie (decînd cu lecţia ce mi-a tras-o di D. Z. 
am de gînd să mă fac stilist bun!) căci litera- 
tura noastră, în deosebire de alte neamuri civi- 
lizate, prezintă o serie neîntreruptă de începă- 
tori, cari încep (iarăși tautologie!) prin a pro- 
mite, continuă prin a promite iarăşi, şi isprăvesc 
prin a promite pentru cea din urmă oară .. 


Aŭ promis viaţa întreagă. Şi în ziua cea de 
judecată — cînd distinsul nostru critic (toţi cri- 
ticii noştrii sînt distinşi !) i va lua de guler şi 
le va răcni: «Bine dom'le, ce-ai făcut în lume 
cît ai stat?» El va răspunde sus şi tare: «O, 
domnule critic, eù am promis, şi cred că şi asta 
e ceva, în o literatură minusculă ca a noastră.» 
«Ai promis, şi mal dat nimic, domnule, şi asta 
va să zică, a trage lumea pe sfoară — afară 
din volumul cercetărilor mele literare!» ... 

Şi va merge acesta în focul de veci. 

Trecînd peste această criză, a cărei umbră se 
răsfrînge în parte şi asupra noastră,a drept-cre- 
dincioşilor muncitori dela «Luceafărul», să re- 
venim la anonimii noştri. 

Nemurirea, această zeiţă fascinătoare, care a 
alintat atitea frunţi gînditoare şi va mai mingăia 
atitea altele, ori cit de ademenitoare ar fi în 
atotputernicia-i, nu va putea eclipsa nici odată 
farmecul dulce al anonimatului. 

La adăpostul acestui din urmă se scrii articolele 
de fond aie ziarelor, şi articolele de literatură, a 
căror valoare creşte în proporța mistică a ne- 
cunoscutului. 

Cit de grei e să spui adevărul, şi cît de greii 
e ca acest adevăr să fie perceptibil cetitorilor, 
îndată ce ştii, câ tu l-ai scris. 

Sub masca atotputernică a anonimatului, scri- 
itorul acestor rînduri ar putea începe o schiţă : 
«Stai tolănit în camera cea mai luxoasă a pa- 
latului mei». . 

Dacă aş iscăli, ar ride toată lumea în pumni 
saă întrun caz mai fatal, şi-ar face serioase 
concluzii asupra acelui «meii» atît de normal, 
şi de cum se cade... 

Citeşti un articol de fond. Îl afli desăvirșit 
ca fond şi formă. Cine asigură autorului imu- 
nitatea aceasta, cînd cetitorul vede iscâlitura, ori 
bine cunoscutele iniţiale ? 

Iniţialele sai iscălitura îşi aŭ şi ele împor- 
tanța lor sugestivă : îndoit favorabilă celor mari 
şi întreit ingrată mititeilor. Sînt nume şi inițiale 
cari din capul locului te captivează. Îţi place o 
schiță saŭ o novelă, îndată ce vezi semnatura 
lui Delavrancea; cetitosul pierde adevărata mă- 
sură de apreţiare. Numele singur e aşa de lu- 
minos, încît cetitorul nu mai are răgaz să caute 
eventuale pete în lumina aceasta de soare. Emi- 
nescu, Coşbuc, Caragiale, Slavici, lorga, — mai 
încape rezonarea criticei lingă aceste nume lu- 
minoase ? 

Criticul, că-i critic şi se emoţionează, d'apoi 
bietul public, ce să mat spună el? 

E o sugestie. 

Autorii mari proiectează lumina talentului lor 
şi asupra creaţiilor viitoare şi ele ne ajung în 
mînă sub strălucirea aceasta. cîștigindu-ne îna- 
inte de ce le-am fi răsfoit măcar. 

Eŭ cred că admiraţia aceasta anticipativă nu 
e nici decum măgulitoare adevărătelor talente. 
Ele nu cer bilet de liber percurs pe socoteala 
acestei sugestii, ci în conştiinţa superiorității, 
chiar aşteaptă o judecată dreaptă şi severă, o 
dovadă aceasta, că publicul i urmăreşte și i 
înțelege în avîntul lor, iar nu-i aprobă numai 
cu gestul nesigur al omului bun și mărginit, 
care nu-şi dă samă despre ce anume e vorba, 
dar nu se îndoiește. că tot ce ar eși din con- 
deiul celebrului autor e cap de operă! 

Strălucirea numelui orbeşte ochii cetitorului şi 
el e încîntat cu ori ce preţ. 

Pînă să ajungi să ceteşti «Quo vadis», ai 
cetit atitea recensii şi laude asupra lui; ai citit 
numele acesta pe placate, în reclamele gazete- 
lor, ai văzut chiar cărți postale ilustrate repre- 
zentind scena din circ cu Lygia, Ursus şi tau- 
rul, ori cu Neron compunînd imnuri în fața 
Romei incendiate, numele lui Sienkiewicz ţi-a 
intrat deja adînc în inimă şi cînd apuci în sfir- 
şit să-l cetești, nu vezi decit un lanț neîntre- 

rupt de scene care de care mai admirabile, şi 
rămiîi încătușat pe veci. 

Tîrziă poate îţi dai seama, că Sienkiewicz a 
voit să facă din Vinicius eroul principal, şi că 
acesta e foarte palid alăturea de mîndrul şi no- 
bilu! Petronius, şi că unele scene şi chiar sche- 
letul romanului îți aminteşte destul de desluşit 
romanul lui Bulwer: «Zilele din urmă din Pom- 
peji ...» 

Ear publicul nu poate vedea opera însași, 
ci vede pe autor și numai pe autor. 

Şi dacă păvaza aceasta e superfiuă oamenilor 
mari, — e deadreptul ostilă bieţilor scriitori, cari 
apar pe arenă firă armură de oţel, fără coif şi 
fără zale strălucitoare. 


Ce caută acesta în locul cel sfint, 
Acela de acolo ?.. 


se va întreba publicul, asemenea Margaretei 
lui Faust. 

O lucrare mijlocie iscălită de un nume bine- 
cunosc t are în ochii publicului o valoare, la 
care nu se va putea ridica nici odată lucrarea 
desăvirşită a unui necunoscut. 

Cine a scris? se întreabă la noi şi numai foarte 
arare ce s'a scris. 

Autorii noştri de seamă ar face mult haz de 
critică, dacă ar publica vr'o lucrare anonim. 
Discipulii şi admiratorii de profesiune ar avea 
în cazul acesta, credem, mai puţine epitete la 
îndemînă şi abia ici colo vrun critic cu ade- 
vårat conștiinţios ar cunoaşte «ex ungue leonem.» 
Și la urmă să li se spună: «Bine, oameni 
buni, eu am scris cartea asta! Nu aflaţi că-i 
escelentă ?» 

Anonimi’, autorii articolelor de fond ai zia- 
relor noastre de pildă, nu sînt favorizați de 
aceast! soartă. Aŭ în schimb îns' neasămănate 
recompenze. Cine va putea spune satisfacția ce 
o are autorul anonim al unui articol, cind îl 
laudă chiar duşmanul lui? Şi cine, mai ales, 
va avea desăvirşita satisfacție a autorului ano- 
nim, desavuat de prietinul lui cel mai bun? 

E o critică absolut justă. Autorii dispar, 
duşmăniile şi prietinia dispar și ele şi se cri- 
tizează singur lucrarea. 

Va ajunge critica ştiinţifică, şi mai ales pu- 
blicul, la acest înalt punct de observaţie, încît 
sì poată judeca opera în sine, fără cea mai 
mică nuanță de personalitate ? 

Și autorii noştri mari, avea-vor vre-odată 
mîngăirea de a se putea mindri: «opera mea a 
plăcut nu pentru că eu am scris-o, ci pentru 
că publicul însuşi a înţeles-o şi a simţit-o ală- 
turea de mine» ? Al. 

CÎNTEC 


Frunză verde, frunză verde, — 
La fereastra mea, 

Fîlfiind din aripi bate 

Albă porumbea, 


Frunză verde îmi aduce 
Porumbiţa 'n doc, 

Poate dragul mei trimite-mi 
Veste de noroc... 


Poate frunză din dorita 
Creangă de maslin,.. 
— Biată inimă bolnavă, 
Frunza e de spin. 


Sibiiu. 


A. O. MAIOR. 

CRONICĂ ŞI NOTIȚE. 


Unui «gentleman». În Nr. 40 — din 13 Oct. 
— al revistei economice «Activitatea» din Oră- 
ştie, un «şevaler>, duşmănit cu sintaxa limbei 
noastre, şi bun amic al dlui Dr. Diaconovich 
(nu Diaconovici), publică un articol chilometric 
în care face apoteoza noiăalesului secretar al 
Asociaţiunii. 

Autorul articoluiui e duş:nan al «popismului», 
«filologiei» şi al revistei noastre. 

Pornind din «<axiomul» că «nebunul n'asudă 
nici la deal nici la vale» şi din faptul că «gen- 
tlemenii» cari atacă, sub masca anonimității 
— deşi D-zeii a dat tuturor dobitoacelor un 
nume — nu sînt vrednici decît de milă sai 
dispreţ, — mar trebui să mai răspundem ¿u 
nici un cuvînt la nălucirile neserioase cari im- 
pînzesc aproape o pagină şi jumătate din «Ac- 
tivitatea». 

Ca să nu-și imagineze însă necunoscutul 
vre-un triumf — şi împreună cu el poate di- 
rectorul și unii cetitori neorientați ai numitei 
reviste — prin cel mai meritat răspuns din 
partea noastră: «todtschweigen», vom face mai 
întii cîte-va spicuiri din elogiile cu cari îl în- 
zestrează pe dl Diaconovich, pe care-l rugăm 
să nu se supere dacă le reproducem textual: 


»E adevărat, că domnul D. e advocat și 
nu literat. Din contră (?) aceasta e pentru 
împrejurările noastre concrete bine, Diacono- 
vici e literat ca advocat și advocat ca literat.» 


— Aţi înţeles? DI D. e advocat şi nu li- 
terat. În împrejurările noastre însă este din con- 
tră un advocat ca literat şi un literat ca advo- 
cat. E o dragâlaşă permutaţie, dragă cetitorule, 
nu te zăpăci! Tot aşa am putea zice: domnul 
literat este un Diaconovich ca advocat, sai 
domnul advocat este literat ca Diaconovich, sai 
din contră advocatul este un Diaconovich ca 
literat. 


«DI D. are încă prea multă cultură literară 
pentru cerințele noastre şi mai ales pentru 
scopul »Asociaţiunii transilvane». 


Între paranteze, șevalere, «Asociaţiune tran- 
silvană» nu mai avem. 


«La «casine> vedem pe toți bătînd cărțile, 
dar foarte rar pe cite unul cu vrun jurnal 
în mînă. Aici merită di Diaconovici toată 
lauda». 


Şevalere, dacă ai şti măcar interpuncţie, 
după-cum nu ştii scrie romineşte, ai fi pus aici 
virgulă şi nu punct, şi nu i-ai fi aruncat dlui 
D. în față acest lucru, care aparţine «diver- 
selor scornituri». 


«DI D. a dat viaţă «Enciclopediei Romîne», 
cel mai mare op literar şi ştiinţific al timpului 
ultim al tuturor Rominilor». 


Autorul e de bună credință și vorbeşte 
serios! 

Și cînd săvirşește caracterizarea persoanei 
dlui D.: «Un om vesel, asociabil, spilcuit şi 
elastic». .. e tot așa de serios. 

Ce va zice oare dl D. la epitetele panegiris- 
tului săi războinic ? 

Autorul care-şi exprimă opiniunea »cu fran- 
cheţa și imparţialitatea acelui om, ce arborează 
lealitatea şi libertatea examinării ca o devisă 
falnică», spune despre burghezimea noastră (ci- 

_teşte: advocaţii, medicii, profesorii, funcționarii 
noştrii) că are învățătură dar nu cultură, amin- 
teşte apoi de un pretins docent la universitate, 
— pe care-l înjură — iar «Luceafărul» îl 
numește  «harababură de literatură, ştiinţă, 
filologie, fără nici un program, și nici o ţintă», 
«un fel de ermafrodit». Mulţumim autorului (pe 
care divul Traian să-l povăţuiască) pentru acest 
ton şevaleresc, în numele burghezimii noastre, 
al pretinsului docent universitar şi al umilitei 
noastre redacţii! 

Cel ce înnoată «în apa rece a realismului 


brutal» e vădit că nu află în revista noastră ` 


nici o ţintă şi nici un program. Şi de va mai 
scrie o sută de articole tot nu o va afla. 
Scriind epitetele de <harababură» şi «erma- 
frodit», poate că autorul s'a gîndit la articolul: 
«Un curent neîntemneiat în literatura romîneascâ».*) 
Dacă da, atunci autorului nu-i rămîne decît 
să pășească nemascat pe arenă... 
În acest caz la revedere «harmonice tip urban»! 
- Redacția. 


S) 


CĂRŢI ŞI REVISTE. 


(Dări de seamă şi notițe bibliografice.) 


Alexandru P. Vojen, Carmen Sylva, — studiu cri- 
tic, — Arad 1904. 

Un tînăr făr de musteață, cu o frunte înalt boltită 
de-asupra unor ochi mici de Cazac neastimpărat, a 
descălecat din părţile Iașului în ţara noastră, purtat de 
gînduri de apostol: luminarea cărturarilor romini din 
Ungaria. Și gralul apostolului cu polecră barbară cu- 
vîntă cun avint exaltat despre tainele operei de artă a 
Carmen Sylvel şi despre misterele grei de tăimăcit 
ale nemuririi sufletului nostru. Spusele lui farmecă 
lumea ĉela nol și cinstiţii creştini serbătoresc pe apo- 
stolul Alexandru... iar acesta incasează coroană lîngă 
coroană, trăeşte bine și e fericit. 

Conferinţa «Carmen Sylva» s'a și tipărit. Acel cari 
aŭ auzit-o pot deci să-și reînvie uşor farmecele trăite. 
În aceasta conferință e bine că s'a accentuat nota na- 
țională din activitatea  reginel-poete, fiindcă aceasta 


*) Vezi «Luc.» a-1903, num. 14, p. 243. 

pentru nol e cea mai simpatică. Restul conferinţei nu 
ne descopere pe acel care vrea <a croi un noii drum 
cercetărilor întreprinse asupra operilor literare» (Cf. 
Revista idealistă An. l. Tom. H. p. 395). Pe originalul 
cu «o nouă direcţiune a criticei», cu un «nou sistem de 
cercetare și procedare» din «Mişcarea literară lu nat» 
îl regăsim şi în această conferinţă, iar în plus o doză 
curioasă de avint poetic declamatoric falș. 

Conferința a doua nu o cunoaştem. Se zice însă că 
s'ar adăpa din apele teozofiei şi ale altor sisteme filo- 
sofice necongruente cu maturitatea minţii celor mulţi. 
Și-a căror răspîndire printre cel cari primesc fără să 
controleze şi judece, numai dăunătoare poate fi. De 
acela ne mirăm mult cum o foare ca «Poporul Român», 
care are o misiune -sfintă și care trebue să-şi cumpă- 
nească orice vorbă, sare în apărarea teozofiei, (Vezi 
Poşta Redacţiei din Nr. 38 — 1904) pe cînd alte 
foi ale noastre: «Räv.», F. Diec.» maŭ găsit la loc să 
aprobe aceste idei «mintuitoare». Această nouă profe- 
siune de credință poate să-şi aibă rostul el la anumite 
neamuri c'un trecut cultural matur, dar cine o propo- 
vădueșşte între poporul nostru dovedeşte o desăvirşită 
desorientare sasupra desvoltării fireşti a unui neam şi 
prin urmare face o fundamentală greșală, care mal ales 
unei foi poporale nu se poate ierta. 

Alta e chemarea noastră a tuturor: cultivarea culturei 
noastre naţionale şi a limbei noastre mame, ca să nu mai 
fim vrăjiți de farmecul limbei vorbite de pribeji ca Vojen. 
Acesta a fermecat lumea cu frumseţea şi muzicalitatea 
limbei, Iar cel neobicinuiţi nu şI-aă maï daf silința să 
se oprească şi asupra fondului. Şi de-ar fi făcut-o aceasta, 
desigur că nu proslăviaii existenţe dubii certate cu bu- 


nele moravuri. 

Administrațiunea casei bisericii. «Cîte-va cuvinte 
asupra bisericilor Sf. Nicolae-Domnesc și Trek-lerarchi 
din laşi». București, 1904. 

O elegantă broșură de 59 pagini în care dl Alexandru 
|. Lăpedatu povestește în cuvinte alese şi documentate 
istoricul bisericilor de curind tirnosite din laşi, iar dl 
Lecomte du Noiiy face descrierea artistică a acestor 
biserici. 

k k 

1. C. Popescu-Polyclet, Viorele, versuri. Craiova, Li- 
brăria şi tipografia David I. Benvenisti, 1904. 1 volum 
de 92 pp. în 8o. Prețul 1 leă. 

Mulţi visători încearcă să înstrune şi astăzi Lyra şi 
să-și doinească frumos frămintările inimei lor tulburate 
de văpaia ochilor cutărei Laure, dar acordurile ei nu 
mai opresc lumea noastră alungată de afaceri, glasul 
ei nu-l mai ascultă nimeni .., doar citeva suflete în- 
drăgite ... Unde sînt clipele liniştite și făr' de gînduri 
cînd inima-și cînta, supt vraja nopților de lună, tainele 
dorurilor sfinte? S'ai dus... și n'a mal rămas decit 
amintirea lor duioasă. 

A scrie astăzi versuri lirice e grei, din cale afară 
grei, fiindcă sufletul poetului trebue să tie o adevă- 
rată comoară înveșmiîntată în cea mai desăvirşită formă, 
ca să poată farmeca și fura inima și auzul mulțimii ri- 

gide, şi amările de vremurile noastre. lar personalităţile 
puternice sunt rare, mai cu samă pe tărîmul poeziei li- 
rice. Noi Romînii în literatura cultă sintem sărăcuţi în 
această ramurăa poeziei şi aşteptăm cu dor venirea 
unui Mesia. 

De pe malurile Jiului, pe unde rătăcea un visător, cu 
vecinice nostalgii de ducă și cu un suflet delicat, ne 
vine un volum de versuri, cari dovedesc spusele noa- 
stre de mai sus. Autorul ior a scris şi în coloanele re 
vistei noasire, deşi. dispoziţiunile sufleteşti nu-i apropie 
de noi. Glasul tinguelnic, posomorit și obosit nu e firea 
noastră a tinerilor cu firea îmbujorată de focul luptei 
înverșunate. Întreg volumul e vibrarea uneisingure strune, 
e cîntecul în surdină a unui 

Copil sărman şi solitar, 

O floare moartă pe trotuar 
... care de şi ici-coalea prin gingăşia versurilor şi prin 
notele sincere ne fură şi ne indulușcază, nu ne poate 
înlănțui de personalitatea lui. 

Autorul versurilor însă e un începător tînăr, care, aflind 
cărarea dreaptă a poeziei romineşii, ar putea, puatv, să 
cinte cu oare cari sorţi de izbîndă tainele sufletulni 
săi. — 

Poezia dela sfirșitul volumului, credem, cå e o des- 
amăgire vremelnică atît pentru autor, cît şi pentru acela 
căruia e dedicată. 

Ca notă caracteristică a unel generaţii de poeţi care 
plere, saŭ trebue să piară, o reproducem: 


IN MANSARDĂ. 
Lui F.B. 


Răsar în nopţi de primăvară 
Atiţia ochi sfioși de stele, 
lar din mansarda lui poetul 
Şi-ndreaptă ochi! cătră ele. 


EI le tubeşte și le cintă, 

Că numai ele i-ai zimbit, 
De citeorl a plins de doruri, 
De cite ori a suferit. 


Dar a venit şi Toamna rece, 
Şi stele nu s'aă mai ivit, 
Mansarda azi e solitară, 

lar visătorul a murit. 


A murit, fiindcă stelele în cari credea şi pe cari ie 
cînta nu erai stelele neamului săi... O.T. Codru. 


x k * 


Cronică străină. La 18 Octomvrie n. s'a desvălit în 
Berlin statula ridicată împăratului Frideric, tatăl actua- 
lului împărat Vilhelm. Tot în același zi s'a deschis și 
muzeul «Frideric». Statuia, opera sculptorului miinche- 
nez Rudolf Maison e slabă, tot atit de slabă ca şi cea 
dela «Brandenburger Thor», opera sculptorului de Bruett, 
făcută şi aceasta tot după «ideile şi planurile arti- 
stice» ale împăratului. O Unul dintre sculptorii ma- 
ghiari cu mai mare trecere, Józsa Károly a espus de 
curind în salonul Schulte din Berlin o xilografie repre- 
zentînd două femei, una în negru şi una în alb, şezind 
față în faţă şi bind cial. Numărul din urmă al revistei 

germ.ne din München: «Die Werkstatt der Kunst» arată 
însă că xilografia artistului maghiar e o plagiatură după 
desemnul «La vie au rose» al spaniolului Gosé. Numita 
revistă dă clişeul ambelor lucrări. Józsa n'a făcut alta 
decit a postat femela în negru de-a stinga, iar femela 
în alb de-a dreapta. Învers ca la Gosé. O Eleonora Duse, 
renumita tragediană italiană, a dat în Budapesta cu o 
trupă italiană de elită 4 reprezentații teatrale : «Magda», 
«L'altro pericolo», »La signora dalle camelie» şi » Monna 
Vana», secerind prin arta el neîntrecută admiraţie gene- 
rală. O În Eruxells, în curind se va ridica o staluie 
marelui romancier francez, Emile Zola. Execuţia sta- 
tuiel: e încredințată sculptorului francez C. Meunier. 
Statuia va fi înaltă de 2 metri, reprezentind pe Zola 
în picioare. Soclul are sculpturi cu motive din cele mai 
celebre opere ale lui Zola. Statuia împreună cu soclul 
va avea o înălțime de 7 m. O Rudyard Kipling, ro- 
mancierul englez de-o mare fecunditaie literară, a pu- 
bricat un nou volum de schiţe şi nuvelete ţinute mal 
mult în ton. vesel şi satiric: «Trafficks and Discoveries». 
Critica engleză i impută lui Kipling că scrie numai 
lucruri scurte şi se ocupă mereii de același tip de oa- 
ment. Rezerva criticilor va fi mai ușor înțeleasă, dacă 
vom aminti că acw's dol-trei ani, Kipling a zeflemizat 
cu multă ironie mania esagerată a sportului la Englezi, 
numindu-i pe aceşti maniaci «mălmuţe în flanel». O 
Oscar Panizza, poetul german de «talent neobişnuit și 
cunoştinţe largi», care pe la ani! 80, prin versurile sale 
inescepţionabile ca formă, adinci ca fond, atrăsese asu- 
pra sa atenţia cercurilor literare, — a înebunit zilele 
trecute în Miinchen. În versurile sale umorul grotesc şi 
ironia pișcătoare, ce adeseori trecea în blasfemie şi ci- 
nizm, se perîndau cu descrieri fantastice şi pline de 
întunerec. O Scena încoronării regelui Engliterei Ed- 
ward I. a fost eternizată prin un tabloii uriaş de 20 
urme de lung, opera pictorului englez Edwin Abbey. 
Figurile sint toate pictate după natură şi în mărime 
naturală. Regele Edward încă s'a prezintat de repeţite 
ori în atelierul pictorului ca să-i stea model. Tabloul 
se va espune și în public. 


* kx 


Noul Abecedar şi Călăuza noului Abecedar, de 
Dr. Petru Şpan, Sibii, Tipografia archidiecesană 1904. 

În cercurile intelectuale romineşti, di profesor dela 
institutul teologic-pedagogic din Sibii, dr. P. Şpan, e 
cunoscut nu numai ca instructor şi pedagog distins, ci 
totodată ca un muncitor zelos pe terenul literaturii di- 
dactice. Activitatea d-sale de piîn'aci, prin bogăţia și 
rodnicia ei, justifică pe deplin părerea acelora, cari-l 
conzideră pe dl Şpan de reprezentant al pedagogiei la 
noi şi de primul nostru bărbat de şcoală. 

Fără a face pomenire de scrierile ce le-a edat pir 
aci în ramul pedagogiei, Abecedarul acum apărut, de 
care ne ocupăm în scurte cuvinte la acest loc, este o 
probă mai mult despre munca ce depune zelosul pro- 
fesor în serviciul școalel romîne. 

Opşorul acesta este chemat să aducă reformă gene- 
rală şi să deschidă epocă noauă în istoria inştrucţiuni 

noastre şcolare. Metodul de care se călăuzeşte acest 
Abecedar, la instruarea cetitului şi a scrisului, metodul 
așa numit al «cuvintelor normale», prezintă o direcţiune 
cu totul nouă în evoluțiunea istorică a Abecedarelor. 
Supt acest raport cărticica dlui Şpan e o lucrare absolut 
originală, de felul căreia — după cunoștințele noastre, — 
nici străinii, nici Germanii chiar, nu posed pînă astăzi. 
Faptul acesta deja i dă o importanţă netăgăduită 

"Ținta Abecedarului fiind exterminarea din școală a 
mechanizării sterile şi a memorizării ucigătoare de spi- 
rit, el are ca bază legile psihice, în osebire principiul 
psichologic-didactic al concentraţiunii, recunoscut de 
pedagogia modernă ca temelul cel mai solid al învăţării. 
Justificat şi sprijinit pînă în amănuntele cele mai mici 
de legile şi cerințele psihologice, învățarea cetitului, 
după metodul acestui Abecedar, se face «cu pricepere, 
cu judecată și cu plăcere», prin ce se ajunge la for- 
marea judecății și a caracterului elevilor. 

În acest scop Abecedarul se bazează pe povestea: 
«Mama şi fetița», de E. Sevastos, menită să înzestreze 
spiritul elevului cu o sumă de idei și gîndiri, ale căror 
formă externă va avea pe urmă să o cunoască și să o 
descrie. La actul acesta al instruării se alternează me- 
todul analitic cu cel sintetic, chiemate Iarăşi a deștepta 
interes și judecată. Se împarte deci în mod natural în: 
Pregătire : Partea 1. 1 Silabizarea. 2. Sonificarea. 3. Ce- 
tirea şi scrierea. 4. Literile cursive şi tipărite. Partea H. 
cuprinde — în locul descrierilor seci uzitate pîn'aci — 
poveşti şi istorioare potrivite și atrăgătoare din scrii- 
torii noştri populari, Creangă, Ispirescu, etc. 

La acest Abecedar e indispenzabilă «Călăuza», în 
care se espun motivele psihologice, pe cari e spriji- 
nit, și se daŭ poveţele și îndrumările metodice necesare 
învățătorului la aplicarea lui. Drept orientare se face 
și o lecţiune-model de cetit şi scris. 

Aceste conzideraţiuni ne îndreptăţesc a crede, că Abe- 
cedarul acesta va aduce progresului școalei romîne ade- 
vărate şi reale servicii. 

Învităm deci atenţiunea tuturor celor cari poartă inte- 
res pentru mersul instrucţiunii noastre şcolare, în spe- 
cial a învăţătorilor romîni de pretutindeni, asupra acestui 
opşor important, la compunerea căruia neobositul au- 
tor, an! de-arîndul şi-a frămîntat mintea, numai ca să 
pună în mînile elevilor să, învățătorii români, «un m j= 
loc puternic de a creşte generaţiuni inteligente, harnice 
şi de omenie.» (Gh. t.) 

L E 

«Convorbiri literare» an. 38, nrul 10 din Octomvrie 
are următorul cuprins bogat: 

C. Meissner: Învățămîntui primar (în raportul 
adresat M. S. Regelui de dl Sp. Haret, ministrul in- 
strucțieï publice şi al cultelor.) — Dr. G. Proca: Ob- 
servațiuni asupra învățămîntului nostru secundar. — 
N. lorga: Mărunţișuri de istorie rominească. — |. A. 
Candrea : Din elementele latineşti ale limbii romîne. — 
E. Hodoş: Grula 'n Țarigrad (baladă populară.) — 
Ciru Oeconomu: Din Rucăr (ro:aan.) — D. Nanu: 
Stăpina. Aestuas infelix (poezii). — V. Pirvan: Un 


vechiii monument de limbă ijiterară rominească din 
1639—1668. — G. Bogdan Dulcă: M. Sadoveanu: 

Șoimii (dare de seamă.) — N. I. Basilescu: Răspuns 
la atacurile din «Cultura Romînă.» 
**+* 

«Sămănătorul» n-rul 40 şi 41 conține, ca de obicei, 
material bogat şi interesant.  Remarcăm articolul dlui 
N. lorga: «Regele la laşi» (nrul 41) scris cu vervă și 
multă dragoste de neam şi ţara sa, în care s'ai adăpostit 
mif de vînători de cîştig. Dar «ori cît sar scurge la 
nol valul necurat al vînătorilor de cîştig, pămîntul e al 
nostru, căci noi am arat şi am luptat cu el, căci noi 
am sămănat în el bobul pinil de toate zilele și sfintele 
oase ale ostașilor noştri morți pentru ţară. Şi vintul va 
lua odată înainte pleava pe care el a adus-o, lar nol, 
— nol vom rămînea înrădăcinaţi în glie.» — «Cîntăre- 
ților dela oraş» le dedică o frumoasă poezie redactorul 
nostru O. Goga, ( nr. 40). O reproducem și no! dim- 
preună cu răspunsul: «Unui cîntăreț dela țară» (nrul 
41) semnat de di G. Vilsan. — Mai găsim schiţe și 
povestiri de: I. Ciocîrlan, N. Beldiceanu şi Artur Goro- 
vel, apoi poezii de O. Cernea, D. Anghel, A. Mîndru, 
Natalia Iosif, E. Furtună şi D. Măricaș. — Cronică și 
răspunsuri. 


POSTA REDACŢIEI. 


Rectificare. În articolul nostru din numărul.trecut : Iosif Şterca- 
Șuluțu. pag. 1, col. 2, şir“! 3 de jos, în loc de «care a organizat 
garda națională dela Arad,» etc., este a se citi: «care a organizat 
garda naţională din A b r u d> etc. La dorinţa dlui Șuluțu rectificăm 
că dsa n'a fost un urzitor ci un spriginitor al ideil de a se scrie 
<Enclopedia Romină.> 

Sisifus. AI toată dreptatea. Şi «poșta» își are eroii săi. Din cele 
multe alegem una: 

CINTEC. 
Gindul meu la tine zboară 
Ziua'ntieagă, noaptea 'ntreagă, 


Prin urmare, prin urmare 
Tu îmi eşti atit de dragă ... 


Viaţa mea-i atit de tristă, 

Noaptea mea-i atit de mare, 

Fie atit de siugur astăzi . .. 
rin urmare, prin urmare... 


D-şoarei A. O. M, (Sibiti) Mulţămită pentru drăguţele cîntece 
începem publicarea lor în numărul de faţă. 

<Ţie» e o inspirațiune prea întunecoasă și crudă, pentru ca s'o 
putem publica. 

Spin, Căpruţa. Slabe, foarte slabe, cum sînt căpruţeie primăvara 

Dlui Teodoresecn — Viena. E cam curioasă părerea D-Voastră 
asupra ortografiei. Adecă şi asta poate să fie <Ciocolască> ? Care- 
atunci cea țărănească p Care doitoricească etc. ? — Dacă numa! orto- 
grafia VĂ supără — nu renunțaţi la revistă, fiind că ne-am hotăriti 
ca de dragul D-voastră s'adoptăm alta. Vă rugăm, scrieţi-ne, care Vă 
satisface mai mult ? ` 


ABONAMENTUL: 


Pe 1 an 12 cor, pe jumătate 
de an 6 cor. 


Pentru 'strâinătate 1 an 16 frane 


APARE: 


La 1 şi 15 a fiecăre! luni, stil v. 


Prețul unu! esemplar 50 bani. 
in Rominia 65 bani. 

